

Llawlyfr Modiwl

XPC/XPE-3220

Profiad Ysgol

2024-25 TAR Uwchradd

# Profiad ysgol TAR CABAN XPC/XPE-3220

Mae profiad ysgol yn rhan hanfodol o holl gyrsiau addysg gychwynnol athrawon. Mae'r modiwl hwn yn gyfle i chi arsylwi dysgwyr ac athrawon yn yr ysgol, rhoi cynnig ar syniadau a phrofiadau proffesiynol newydd ac, yn bwysicaf oll, adfyfyrio ar eich ymarfer eich hun a'i wella.

## Amcanion a phwrpas cyffredinol

Bydd y modiwl hwn yn:

* Rhoi cefnogaeth i chi ddatblygu ystod o sgiliau yn annibynnol (gan gynnwys cryfhau eich gwybodaeth o'r Gymraeg i hyrwyddo 'Cymraeg Pob Dydd') ac ymarfer adfyfyriol i fodloni gofynion y Safonau Proffesiynol ar gyfer Addysgu ac Arweinyddiaeth (PSTL) i ddod yn athro cymwysedig a chyfrannu at y gymuned ddysgu;
* Sicrhau eich bod yn gwbl ymwybodol o sut mae cymhwyso gwybodaeth ac ymarfer adfyfyriol yn darparu profiadau dysgu cyfoethog i ddysgwyr;
* Rhoi cefnogaeth i chi adnabod ystod eang o dechnegau'n annibynnol, er mwy adfyfyrio'n feirniadol ynghylch eich datblygiad proffesiynol eich hun ac ymdoddi i amgylchedd yr ysgol;
* Rhoi cyfleoedd i chi ddatblygu dealltwriaeth o gynnwys, egwyddorion a ffocysau XTE4214 a XTE4212 yn eu cyd-destun.

## Cynnwys y Modiwl

Bydd y modiwl profiad ysgol uwchradd yn datblygu eich medrusrwydd mewn addysgu a dysgu. Bydd yn cynnwys seminarau yn yr Ysgolion Arweiniol a fydd yn dangos i chi sut i addysgu ac arsylwi yn yr ysgol. Bydd y strwythur yn dilyn dull graddol o ddysgu sut i addysgu. Dyma enghraifft o'r patrwm:

Cam 1: Paratoi (SAU ac Ysgolion Arweiniol)

Cam 2: Integreiddio (SAU, Ysgolion Arweiniol ac Ysgolion Rhwydwaith)

Cam 3: Datblygu (Ysgolion Rhwydwaith gyda chefnogaeth yr Ysgolion Arweiniol a SAU)

Cam 4: Ymarfer a gweithredu (Ysgolion Rhwydwaith gyda chefnogaeth Ysgolion Arweiniol a SAU)

Cam 5: Ôl-drafod ac adfyfyrio (SAU ac Ysgolion Arweiniol)

Cam 6: Gweithredu pellach mewn ail ysgol (Ysgolion Rhwydwaith gyda chefnogaeth Ysgolion Arweiniol a SAU)

Cam 7: Cyfnerthu sgiliau ac ymarfer gwybodaeth pwnc mewn ail ysgol (Ysgolion Rhwydwaith gyda chefnogaeth Ysgolion Arweiniol a SAU)

Cam 8: Datblygu a chyfoethogi annibynnol (Ysgolion Rhwydwaith gyda chefnogaeth yr Ysgolion Arweiniol a SAU)

Bydd y camau hyn yn cynnwys:

* digwyddiadau addysgu ac adolygu wythnosol mewn clwstwr;
* arsylwadau a datblygiad paratoadol;
* ymchwil yn y dosbarth (ymchwiliadau ar raddfa fach);
* integreiddio i'r amgylchedd addysgu;
* ymarfer a gweithredu sgiliau lefel uwch;
* mentora a hunan-adfyfyrio;
* gweithredu pellach trwy ymarfer;
* cyfnerthu sgiliau ac ymarfer;
* datblygiad annibynnol parhaus a chyfoethogi eich ymarfer.

**Asesu**

Yn ystod y modiwl byddwch yn adfyfyrio'n barhaus ar eich cynnydd gyda'ch cydweithwyr a'ch mentor ac yn uwchlwytho'r dystiolaeth berthnasol i'r Pasbort Dysgu Proffesiynol. Ar ddiwedd y modiwl, byddwch yn dangos eich bod wedi gwneud cynnydd boddhaol yn erbyn y Safonau Proffesiynol ar gyfer Addysgu ac Arweinyddiaeth. Yn achos y modiwl hwn, caiff pasio neu fethu ei gofnodi yn y bwrdd arholi gan ddefnyddio'r PSTL. Mae'r holl fanylion asesu yn erbyn y PSTL wedi'u cynnwys yn y Llawlyfr Asesu PSTL ac mae manylion am sut i ddefnyddio'r Cynllun Dysgu Personol (CDP) ar gael ar-lein.

**Deilliannau dysgu**

*Ar ôl cwblhau’r modiwl hwn yn llwyddiannus, byddwch yn gallu:*

* Archwilio'n feirniadol yr arferion, rhagdybiaethau a'r damcaniaethau sy'n sail i gynllunio a strwythuro dysgu'r disgyblion a rheoli eu hymddygiad mewn ysgolion uwchradd o safbwynt polisi, ymchwil, theori ac arferion cyfredol;
* Dangos dealltwriaeth a phrofiad soffistigedig o addysgu sy'n sicrhau bod pob dysgwr yn datblygu'r gallu i fod yn uchelgeisiol a medrus, mentrus a chreadigol, moesegol a gwybodus, iach a hyderus yn ôl y gofyn y cwricwlwm.
* Dangos dealltwriaeth ddofn o Anghenion Dysgu Ychwanegol (ADY) o wahanol safbwyntiau a'r camau wedi'u gwerthuso a gymerwyd i roi sylw iddynt;
* Rheoli a threfnu ystafelloedd dosbarth sy'n hyrwyddo diwylliant lle ceir dyheadau uchel ac ymddygiad sy'n cefnogi dysgu;
* Cyfoethogi ymdeimlad dysgwyr o werthoedd cymunedol a diwylliannol trwy ddefnyddio eich gwybodaeth o'r cwricwlwm Cymreig;
* Adfyfyrio'n feirniadol ar eich cynnydd a gosod targedau ar y cyd gyda'ch mentor er mwyn bodloni'r Safonau Proffesiynol ar gyfer Addysgu ac Arweinyddiaeth neu ragori arnynt.

**Cynnydd mewn Dwyieithrwydd**

Cyflwynir dwyieithrwydd yng nghyd-destun y cwricwlwm Cymreig unigryw i chi, a'r gwahanol ffyrdd y mae hyn yn cael sylw yn y gwahanol fathau o ysgolion (cyfrwng Cymraeg, dwyieithog a chyfrwng Saesneg). Byddwch hefyd yn astudio nodau ac amcanion addysg ddwyieithog o wahanol safbwyntiau, yn ystyried addysg Saesneg fel Iaith Ychwanegol (SIY) ac yn edrych ar y materion penodol sy'n gysylltiedig ag asesu disgyblion dwyieithog. Ar ôl hynny, byddwch yn ystyried y deilliannau disgwyliedig a realistig ar gyfer gwahanol fathau o ddisgyblion dwyieithog. Byddwch yn dod i wybod am y polisïau iaith sydd ar waith mewn ysgolion, a strategaethau penodol sy'n cael eu cynnwys yn y cwricwlwm i roi sylw i sgiliau iaith dysgwyr, a dod i ddeall y rhain.

**Cyflwyno wedi'i oleuo gan ymchwil ac addysgu seiliedig ar ymchwil**

Bydd cynnwys a dull cyflwyno'r modiwl yn eich annog i wneud adolygiad beirniadol uwch o bwysigrwydd bod yn ddefnyddwyr a chynhyrchwyr ymchwil ac i ddadansoddi, cyfosod ac adfyfyrio'n feirniadol ar y sbectrwm ymchwil sy'n goleuo ymarfer addysgu. Rydym yn eich annog hefyd i gynnig gwerthusiad beirniadol uwch o ymchwil sy'n seiliedig ar ymarfer neu ymchwil agos at ymarfer. Bydd y modiwl yn datblygu gwybodaeth uwch am ysgolheictod athrawon ac effaith hirdymor cymryd rhan mewn ymchwil ar eu datblygiad proffesiynol personol a'r hyn mae'n ei olygu i fod yn athro sy'n wybodus o ran ymchwil. Bydd y modiwl yn annog meistrolaeth uwch o'r hyn y mae'n ei olygu i ddatblygu 'diwylliant ymholi' o fewn systemau ysgolion hunan-wella, ysgolion fel sefydliadau dysgu, a phwysigrwydd datblygu Cymunedau Dysgu Proffesiynol a chymryd rhan ynddynt. Bydd ymchwil benodol a rennir yn ystod digwyddiadau rhwydwaith yn cysylltu'n agos â chynnwys XTE-4211 a XTE-4213 ac fe'i defnyddir i oleuo asesiadau ar gyfer y ddau fodiwl lefel 7 arall

**Y Dyddlyfr Proffesiynol**

Trwy gydol y modiwl cewch lawer o gyfleoedd i arsylwi, ymarfer ac adfyfyrio. Byddwch yn cadw nodiadau ymchwil mewn dyddlyfr proffesiynol sydd wedi'i lunio i gefnogi'ch cynnydd fel AC newydd.

**Gofynion Cyfreithiol**

Gan fod y modiwl hwn wedi'i leoli mewn gweithle proffesiynol mae'n rhaid i chi:

* Gael copi o bolisi'r ysgol ar Amddiffyn Plant, Gwrth-fwlio, Disgyblaeth ac Atal (gall hwn fod yn gopi electronig neu gopi caled);
* Sicrhau eich bod yn llenwi'r dudalen diogelu plant ar gyfer yr ysgol arweiniol a'r ysgol rwydwaith yn eich dyddlyfr proffesiynol;
* Gwblhau'r holiadur y cod ymddygiad proffesiynol ar-lein cyn i'r lleoliad ddechrau.

# Sut mae Athro Cysylltiedig (AC) yn Dysgu

| **Ymreolaeth Broffesiynol** |  |
| --- | --- |
| **Deialog** | **Cydweithio** |
| Sgyrsiau dysgu  Hyfforddiant cymheiriaid  Dysgu cymheiriaid  Dull deialogaidd  Gwerthuso | Cydweithredu  Cyd-adeiladu  Cyd-gynllunio  Cyd-addysgu  Addysgu mewn tîm  Astudiaeth Gwers |
| **Adfyfyrio Beirniadol** |  |
| **Arsylwi** | **Ymchwiliad** |
| Arsylwi gyda ffocws pendant  Ymateb i adborth  Asesu dysgu  Arsylwi beirniadol  Gwerthuso  Teithiau Dysgu | Addysgeg y pwnc  Ymchwil ar sail tystiolaeth  Arloesi  Datrys problemau  Ymchwiliad Ymarferydd |

# Ymarfer Adfyfyriol

Yn ogystal â'r cyflwyniad cychwynnol i addysgu effeithiol, bydd y modiwl hwn yn canolbwyntio ar ddwy sgil ymchwil hanfodol i ymarferwyr: arsylwi ac adfyfyrio. Byddwch yn defnyddio tri model damcaniaethol i arwain eich dadansoddiad o ddysgu ac addysgu.

## Cwestiynau Ebbutt

Wrth arsylwi neu adfyfyrio ar ddysgu ac addysgu, defnyddiwch y cwestiynau canlynol i hwyluso eich dadansoddiad o ddysgu ac adfyfyrio ar ymarfer:

* Beth wnaeth y disgyblion mewn gwirionedd?
* Beth oedden nhw'n ei ddysgu?
* Pa mor werthfawr oedd hyn?
* Beth wnes i? (Beth wnaeth yr athro?)
* Beth wnes i ei ddysgu?
* Beth ydw i'n bwriadu ei wneud nesaf?

Ebbutt, 1985, yn Hopkins, D., 2014.*A teacher's guide to classroom research. Maidenhead*, DU: McGraw-Hill Education

## Astudiaeth Gwers

Yn ystod eich lleoliad cyntaf, byddwch yn dadansoddi addysgu a dysgu ochr yn ochr â'ch mentor gan ddefnyddio **Astudiaeth Gwers** (Cajkler et al., 2013). Gweler y dudalen nesaf am fanylion y cylch myfyriol hwn.

Cajkler, W., Wood, P., Norton, J. and Pedder, D., 2013. Lesson study: towards a collaborative approach to learning in initial teacher education. *Cambridge Journal of Education*, 43(4), pp.537-554.

**Astudiaeth Gwers**

## Cylch yr astudiaeth gwers

## Y Pedwarawd Gwybodaeth

Mae'r ail offeryn adfyfyriol hefyd yn set o gwestiynau; y tro hwn fe'u dosberthir yn ôl pedwar gwahanol fath o wybodaeth a elwir yn **Pedwarawd Gwybodaeth** (Rowland et al. 2005)

|  |  |
| --- | --- |
| **Gwybodaeth sylfaen** | **Gwybodaeth drawsnewid** |
| Beth wnaeth yr addysgu a'r dysgu yn y wers hon ei ddatgelu am:   * wybodaeth bwnc yr athro; * eu gwybodaeth o'r cwricwlwm; * eu daliadau ynghylch natur y pwnc; * eu daliadau ynghylch addysgu a dysgu; * eu gwybodaeth am y disgyblion? | Pa weithgareddau athro (arddangosiadau, gwaith ymarferol, deunyddiau hyfforddi ac asesu) a ddefnyddiwyd gan yr athro i hwyluso dysgu'r disgyblion?  Pam y gwnaethant ddewis y dulliau hyn?  A oedd yn glir i ddisgyblion beth yr oeddent i fod i'w wneud, pam roeddent yn ei wneud a beth fyddent yn ei ddysgu?  Sut wnaeth yr athro gefnogi'r disgyblion i ddeall cysyniadau?  Beth wnaeth helpu'r disgyblion i ddysgu? (Pryd wnaeth y disgyblion ddysgu fwyaf yn ystod y wers?) |
| **Gwybodaeth gyswllt** | **Gwybodaeth amodol** |
| Sut wnaeth yr athro gysylltiadau rhwng gweithgareddau yn ystod y wers?  Sut wnaeth yr athro sicrhau dilyniant rhesymegol o weithgareddau?  Sut wnaeth yr athro gysylltiadau â dysgu blaenorol a dysgu i ddod?  Sut wnaeth yr athro gysylltu'r amcanion dysgu â'r gweithgareddau?  Sut wnaeth yr athro gysylltu'r gweithgareddau â'r cwricwlwm? | Sut yr ymatebodd yr athro i syniadau myfyrwyr?  A oedd achosion o ddigwyddiadau heb eu cynllunio yn digwydd: e.e. myfyriwr yn gofyn cwestiwn annisgwyl, diffyg adnoddau neu rywbeth 'yn mynd o'i le'? Os felly, beth oeddent a beth oedd eu harwyddocâd?  Sut wnaeth yr athro ymateb / ymdopi? |

Rowland, T., Huckstep, P. and Thwaites, A., 2005. Elementary teachers’ mathematics subject knowledge: The Knowledge Quartet and the case of Naomi. *Journal of Mathematics Teacher Education*, *8*(3), pp.255-281.

## Lensys Brookfield

Ac yn olaf, mae Brookfield (1998) yn defnyddio pedair lens i arwain adfyfyrio proffesiynol:

|  |  |
| --- | --- |
| **Hunangofiannol** | **Llygaid y Dysgwyr** |
| Sut mae ein hanes ein hunain yn dylanwadu ar y ffyrdd rydyn ni'n ymddwyn?  Rhaid i ni ystyried:   * sut mae profiadau personol wedi dylanwadu ar ein credoau * pam dewiswn rai dulliau gweithredu dros eraill * sut mae ein methiannau a'n llwyddiannau ein hunain yn dylanwadu ar ein dewisiadau o addysgeg. | Beth yw barn y dysgwyr amdana i a'r ffordd dwi'n dysgu?  Dylen ni:   * greu gofod diogel ar gyfer clywed barn y disgyblion. * fod yn sensitif i'w hanghenion yn ystod y gwersi gan ymateb mewn modd sensitif. * addasu ein cynllunio ac addysgu yn ôl eu hanghenion |
| **Profiad Cydweithwyr** | **Llenyddiaeth Ddamcaniaethol** |
| Mae cael sgyrsiau beirniadol gyda chyfoedion yn ein galluogi i:   * ennill persbectif ychwanegol * gwerthuso'n fwy effeithiol ac yn feirniadol * ehangu ein dulliau o weithredu * newid ein harferion. | Gall darllen llenyddiaeth academaidd:   * fy helpu adnabod a labelu fy nulliau addysgu neu addysgeg * esbonio llwyddiant a methiant * esbonio cymhlethdod yr ystafell ddosbarth * fy nghyflwyno i ddulliau newydd ac effeithiol |

[Brookfield, S., 1998. Critically reflective practice. *Journal of Continuing Education in the Health Professions*, *18*(4), pp.197-205.](https://www.kent.ac.uk/teaching/documents/academic-practice/New%20to%20teaching%20Staff/Brookfield%20models%20of%20reflective%20practice.pdf)

# Wyth Cam Datblygiad Caban

**Cam 1**

*Ffocws:* Dechrau deall sut y cynllunnir ar gyfer dysgu mewn gwahanol gyd-destunau ac ar wahanol gamau datblygu (datblygiad cyfannol) - cefnogi asesu

**Cam 2**

*Ffocws*: Cyfnerthu ymhellach ac adeiladu ar ymwybyddiaeth o gynllunio ar gyfer dysgu mewn gwahanol gyd-destunau (datblygiad cyfannol) a rheoli ymddygiad a dysgu. Dechrau deall asesu a'i effaith ar ddysgu disgyblion.

*Datblygu ymarfer:* Addysgu micro / addysgu fel tîm / addysgu fesul cam dan arweiniad mentor (hyd at 30%).

**Cam 3**

*Ffocws*: Cyfnerthu ac adeiladu ymhellach ar gynllunio ar gyfer dysgu mewn gwahanol gyd-destunau (datblygiad cyfannol) / Canolbwyntio ar gynllunio tymor byr. Dechrau nodi ffyrdd y gellir ymgorffori cyfrifoldebau trawsgwricwlaidd a datblygu ymwybyddiaeth o addysgeg pwnc-benodol (Astudiaethau Pwnc 1.1, Llythrennedd a Rhifedd). Adnabod y sgiliau llythrennedd a rhifedd personol y mae angen eu datblygu.

*Datblygu ymarfer:* symud ymlaen fel bo'n briodol o addysgu micro / addysgu fel tîm i fwy o annibyniaeth a gwersi llawnach (cyfrifoldeb am gynllunio a chyflwyno 3-5 awr o wersi).

**Cam 4**

*Ffocws*: Cyfnerthu ac adeiladu ymhellach ar gynllunio ar gyfer dysgu (datblygiad cyfannol).

*Datblygu ymarfer:* Annibyniaeth a gwersi llawnach (cyfrifoldeb am gynllunio a chyflwyno 8 awr o wersi).

**Cam 5**

*Ffocws*: Trafod ac adfyfyrio ar brofiad ysgol cyntaf. Datblygu arbenigedd mewn dulliau ymchwil (ymchwil weithredol a dulliau casglu data pellach). Arsylwi ac adfyfyrio yn y cyfnod cynradd blaenorol.

**Cam 6**

*Ffocws*: Arsylwi beirniadol ar ymarfer effeithiol. Cynllunio ac addysgu mewn ail gyd-destun newydd.

*Datblygu ymarfer:* Annibyniaeth gynyddol a gwersi cyflawn (cyfrifoldeb am gynllunio a chyflwyno 12 awr o wersi).

**Camau 7 - 8**


*Ffocws*: Cyfnerthu sgiliau ac ymarfer.

*Datblygu ymarfer:* Cyflawni annibyniaeth a dysgu gwersi cyflawn gyda chyfrifoldeb am gynllunio (gan defnyddio Taflen Gynllunio Ymreolaethol Cam 8 CaBan) a chyflwyno hyd at 15-16 awr o wersi. Gall yr addysgu ychwanegol fod yn addysgu mewn tîm, addysgu'r 6ed dosbarth, cefnogaeth bwrpasol i grwpiau bach mewn dosbarthiadau adolygu TGAU ac ati.

*Cyfoethogi*: Arsylwi mewn lleoliad ADY neu awyr agored

# Cymorth Ychwanegol

Os bydd cynnydd AC yn achos pryder, yna dylai'r mentor gysylltu â'r tiwtor ar unwaith i gychwyn y Rhaglen Cefnogi Ychwanegol. Mae Rhaglen Cymorth Ychwanegol nodweddiadol yn darparu cyfres o dargedau tymor byr strwythuredig a gall hefyd olygu llwyth gwaith addysgu llai i’r AC neu addysgu ychwanegol mewn tîm. Mae manylion y rhaglen i'w gweld ar ein tudalen we Dogfennau Caban ar dudalen olaf Llawlyfr PSTL (defnyddiwch y cod QR isod i gael mynediad i'r dudalen). Sylwch fod ymyrraeth gynnar yn llawer mwy effeithiol ac yn rhoi'r cyfle gorau i'r AC lwyddo.



# Amserlen profiad ysgol

Mae'r tudalennau canlynol yn dangos cynllun manwl wyth cam y Modiwl Profiad Ysgol

**Lleoliad Byrfoddau**

|  |  |  |
| --- | --- | --- |
|  | Ysgol Arweiniol | MARh - Mentor Arweiniol Rhwydwaith PF - Prif Fentor |
|  | Ysgol Rwydwaith | MY - Mentor Ysgol FfAA - Ffurflen Asesu Addysgeg |
|  | Sefydliad Addysg Uwch | APY - Adroddiad Profiad Ysgol MDaPh - Maes Dysgu a Phrofiad |
|  | Cyfoethogi pwnc mewn  ysgol arbenigol |  |

Ar gyfer y tudalennau canlynol, mae gweithgareddau wedi'u cynllunio i hwyluso ac i strwythuro arsylwadau ac adfyfyrio'r AC. Awgrymiadau yw'r drefn a’r amseru a gall yr ysgol, yr adran a'r mentor fod eisiau aildrefnu'r gweithgareddau i gyd-fynd â'u hanghenion.

# Wythnos 1 Cam 1: PY1 - Cyflwyniad ac arsylwi

**Nodwch** Ar y dudalen hon a'r tudalennau canlynol, mae gweithgareddau wedi'u cynllunio i hwyluso a strwythuro arsylwi ac adfyfyrio gan AC. Awgrymiadau yn unig yw'r drefn a'r amseru a ddangosir; gall yr ysgol, yr adran a'r mentor ad-drefnu'r gweithgareddau i gyd-fynd â'u blaenoriaethau.

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| Croeso gan y **Pennaeth** ac yna diogelwch hanfodol ac Iechyd a diogelwch a gyflwynir gan y **Prif Fentor (PF)**    **Arsylwi 1**  Taith o amgylch yr ysgol gyda ffocws ar yr ysgol fel **cymuned**  Mynediad at TGCh etc.  **Arsylwi 2**  Arsylwi dosbarth cyfan yn yr adran. AC yn canolbwyntio ar grwpiau disgyblion, amgylchedd yr ystafell ddosbarth a rhyngweithio rhwng athrawon a disgyblion | **Canolbwyntio ar bolisïau'r ysgol ac ymddygiad**  **Arsylwi 3**  Yn dilyn cyfarwyddyd gan y Prif Fentor (PF) mae AC yn cysgodi disgybl ar gyfer pob gwers. Yn eu tro maent yn canolbwyntio ar  ryngweithio cadarnhaol rhwng athrawon a disgyblion a thystiolaeth weladwy o'r pedwar diben ar waith | **Diwrnod Ysgol Arweiniol**  Gweler llawlyfr a Blackboard am fanylion.  **Cyfrifoldebau’r mentor**  Cyflwyniad i'r adran  Ystyriaethau ymarferol (lle cedwir pethau ac ati)  Dulliau o weithio  Rhoi sylw i faterion Iechyd a Diogelwch yn ôl yr angen  Trefnu arsylwadau. | **Arsylwi 4**  AC yn arsylwi dosbarthiadau yn eu hadran gan ganolbwyntio ar addysgeg, strwythur gwersi, cynnwys a thystiolaeth o'r pedwar diben.  **Gweithgaredd 1**  AC i adnabod cynlluniau gwaith a deunyddiau adran, ar-lein ac o fewn yr adran | **Arsylwi 5**  Mae AC yn arsylwi dosbarthiadau mewn mathemateg a/neu Saesneg gan ganolbwyntio ar ddatblygu iaith a rhifedd.  Byddant yn nodi agweddau a allai fod yn berthnasol i'w pwnc eu hunain.  AC yn **adfyfyrio** mewn grwpiau / parau ar arsylwadau. Canolbwyntio ar yr hyn maent wedi'i ddysgu, argraffiadau cyntaf o'r cwricwlwm, addysgeg a rhyngweithio rhwng athrawon a disgyblion. Maent yn nodi gwahaniaethau a thebygrwydd rhwng pynciau. Maent yn nodi ymddygiadau cadarnhaol athrawon i'w mabwysiadu. |

**Myfyrio**: Ar ddiwedd pob diwrnod myfyriwch mewn grwpiau/parau ar arsylwi dysgu ac addysgu

|  |
| --- |
| **Gofynion Cyfreithiol – rhaid i bob AC:**   * Gael copi o bolisi'r ysgol ar Amddiffyn Plant, Gwrth-fwlio, Disgyblaeth ac Atal (gall hwn fod yn gopi electronig neu gopi caled); * Llenwi'r dudalen diogelu plant ar gyfer yr ysgol arweiniol a'r ysgol rwydwaith yn y dyddlyfr proffesiynol; * Gwblhau'r holiadur y cod ymddygiad proffesiynol ar-lein cyn i'r lleoliad ddechrau. |

# Wythnos 2 Cam 2: Arsylwi, cefnogi ac addysgu ar y cyd

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| AC yn **arsylwi** gwersi yn CA3.  Canolbwyntio ar y sbardun/dechreuadau; trawsnewidiadau; rheoli'r dysgu a rheoli dysgwyr; ymgysylltu; Asesu ar gyfer Dysgu  AC yn nodi enghreifftiau posibl o bedwar diben dysgu.  **Cefnogi dysgu**: AC yn gweithredu fel Cynorthwywr Addysgu yn unol â chyfarwyddyd y mentor / athro.  Wrth gefnogi disgyblion, AC yn nodi'r wybodaeth bwnc y mae'r disgyblion yn ei dysgu a'r addysgeg sy'n cael ei mabwysiadu gan yr athro. (Beth maent yn ei ddysgu a sut maent yn dysgu?)  **⁠Adfyfyrio**: AC yn adfyfyrio mewn grwpiau/parau ar y dysgu y maent wedi ei arsylwi.  Maent yn gwneud cysylltiadau â'r damcaniaethau dysgu  **Adnabod, gyda chymorth y mentor, y dysgwr a fydd yn cael ei gefnogi a'i arsylwi ar gyfer yr Aseiniad Astudiaeth Achos (PACh B). Rhaid i chi ei arsylwi o leiaf awr yr wythnos** | AC yn **arsylwi** gwersi yn CA3.  Canolbwyntio ar ddiweddglo gwersi, yn enwedig Asesu ar gyfer Dysgu. Parhau â thrawsnewidiadau; rheoli'r dysgu a rheoli dysgwyr; ennyn diddordeb;  AC yn parhau i nodi enghreifftiau posibl o bedwar diben dysgu.  **Cefnogi dysgu**: AC yn gweithredu fel Cynorthwywyr Addysgu yn unol â chyfarwyddyd y mentor / athro.  Wrth gefnogi disgyblion, AC yn nodi'r wybodaeth bwnc y mae'r disgyblion yn ei dysgu a'r addysgeg sy'n cael ei mabwysiadu gan yr athro. (Beth maent yn ei ddysgu a sut maent yn dysgu?)  **Adfyfyrio**: AC yn adfyfyrio mewn grwpiau/parau ar y dysgu y maent wedi ei arsylwi.  Maent yn gwneud cysylltiadau â'r damcaniaethau dysgu | **Diwrnod HEI (Wythnos 8)**  Gweler llawlyfr a Blackboard am fanylion  **Cyfarfod mentora a chyfrifoldebau**  Trafod gwersi Addysgu Tîm ymlaen llaw.  Cynllunio arsylwi (yn debygol o fod y dosbarthiadau mae AC yn mynd i'w haddysgu).  Rhoi cyfarwyddyd i AC ar weithgareddau sbardun i'w haddysgu yn ystod yr wythnos ganlynol.  **Dewiswch un dysgwr ag ADY i gael ei gefnogi neu ei arsylwi am awr yr wythnos gan y AT am y tymor cyfan. Bydd yr AT yn defnyddio eu nodiadau fel sail ar gyfer aseiniad Astudiaeth achos.**  Cysylltwch â'r tiwtor i ddechrau cynllun **cymorth ychwanegol** os oes pryderon ynghylch cynnydd yr AC. | **Addysgu mewn tîm**  Gwers wedi ei chynllunio a'i chyflwyno gan y  **mentor/athro**; AC yn cael swyddogaeth gefnogol allweddol, fel cymryd grŵp o ddysgwyr; gweithredu fel Cynorthwywr Addysgu gydag unigolion; cyflwyno sbardun.  AC **yn arsylwi** dosbarth gwahanol (mewn cyfnod gwahanol os yn bosibl)  Canolbwyntio ar ddechrau a diwedd gwersi, yn enwedig Asesu ar gyfer Dysgu. Parhau â thrawsnewidiadau; rheoli'r dysgu a rheoli dysgwyr; gwerthuso'r ymwneud;  **⁠Adfyfyrio**: AC yn adfyfyrio mewn grwpiau/parau ar y dysgu y maent wedi ei arsylwi.  Maent yn gwneud cysylltiadau â'r damcaniaethau dysgu | **Addysgu mewn tîm**  Gwers wedi'i chynllunio gan y  **mentor/athro**; AC yn cael swyddogaeth gefnogol allweddol, fel cymryd grŵp o ddysgwyr; gweithredu fel Cynorthwywr Addysgu gydag unigolion; cyflwyno sbardun.  **Adfyfyrio Estynedig (mewn parau / grwpiau)**  AC yn rhannu profiadau ac yn ateb y cwestiynau canlynol:  Beth a ddysgwyd gan ddisgyblion? Sut wnaeth y mentoriaid/ athrawon asesu'r dysgu?  A oedd y gweithgareddau'n effeithiol?  A oedd angen rhoi sylw i unrhyw ymddygiadau oddi ar y dasg? Beth oedden nhw?  Sut y rhwystrwyd ymddygiad gwael? |

# Wythnos 3 Cam 2: Arsylwi, cefnogi, cynllunio ac addysgu ar y cyd

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| **Addysgu mewn tîm 1**  Gwers CA3 wedi'i chynllunio a'i chyflwyno gan y **mentor / athro**; rhoi mwy o gyfrifoldeb i'r AC ddysgu rhannau o'r gwersi ar gyfer rhai dosbarthiadau  **Arsylwi 1: AC yn** canolbwyntio ar ymddygiad yn dilyn ymlaen o sesiwn yn yr Ysgol Arweiniol.  **Adfyfyrio ar unwaith**: AC yn adfyfyrio mewn grwpiau/parau ar y dysgu y maent wedi ei arsylwi. Maent yn gwneud nodiadau, gan gofio'r hyn a ddwedwyd ac a wnaed. Maent yn dadansoddi’r dysgu.  AC yn dechrau **cynllunio'r** tasgau sbardun. | **Addysgu mewn tîm 2**  Gwers CA3 wedi'i chynllunio a'i chyflwyno gan y **mentor/athro**; rhoi mwy o gyfrifoldeb i'r AC ddysgu rhannau o'r gwersi.  **Arsylwi 2: AC yn** canolbwyntio ar ymddygiad yn dilyn ymlaen o sesiwn PACH 4.5 (sesiwn yn yr Ysgol Arweiniol)  **Adfyfyrio ar unwaith**: AC yn adfyfyrio mewn grwpiau/parau ar y dysgu y maent wedi ei arsylwi. Maent yn gwneud nodiadau, gan gofio'r hyn a ddwedwyd ac a wnaed. Maent yn dadansoddi dysgu.  **Mentor yn gwirio cynlluniau o weithgareddau sbardun**  AC yn cwblhau **cynllunio'r** tasgau sbardun. | **Diwrnod HEI (Wythnos 8)**  Gweler llawlyfr a Blackboard am fanylion  **Cyfarfod mentora a chyfrifoldebau**  Sicrhau bod AC wedi deall y gweithgareddau sbardun.  Gwirio cynlluniau ar gyfer gweithgareddau sbardun.  Trefnu arsylwadau ar gyfer Cymraeg Pob Dydd.  Sicrhau fod AC yn arsylwi'r dosbarthiadau y byddant yn eu haddysgu  Cyflwyno gwybodaeth i'r AC am y dosbarthiadau byddant yn eu haddysgu yn ystod Cam 3 a 4, gan dynnu sylw at y gwersi y byddan nhw'n llwyr gyfrifol amdanynt.  Rhannu'r amserlen ddrafft gyda'r tiwtor ar gyfer Cam 3 a 4 Briffio’r AC ynghylch addysgu mewn tîm ar gyfer yr wythnos nesaf | **Addysgu gweithgareddau sbardun 1**  Addysgu'r gweithgaredd sbardun gyda'r dosbarth a nodwyd ddydd Llun  **Adfyfyrio ar unwaith.** AC yn nodi ymatebion allweddol o'r gweithgaredd sbardun ac yn gwerthuso eu harwyddocâd  **Arsylwi 3: AC** yn canolbwyntio ar *Gymraeg Pob Dydd;* maent yn cwblhau'r gweithgaredd sy'n dilyn o'r seminar.  **Adfyfyrio ar unwaith**: AC yn adfyfyrio mewn grwpiau/parau ar y dysgu y maent wedi ei arsylwi a'u gweithgareddau sbardun eu hunain. Maent yn gwneud nodiadau, gan gofio'r hyn a ddwedwyd ac a wnaed. Maent yn dadansoddi dysgu.  **Arsylwi 4**: AC yn canolbwyntio ar Asesu ar gyfer Dysgu yn CA4, gan edrych ar: cwestiynu; strategaethau ymatebion disgyblion; ymatebion athrawon.  Nodi dilyniant o CA3-4 | **Addysgu gweithgareddau sbardun 2**  Addysgu'r gweithgaredd sbardun gyda'r dosbarth a nodwyd ddydd Llun  **Adfyfyrio ar unwaith.** AC yn nodi ymatebion allweddol o'r gweithgaredd sbardun ac yn gwerthuso eu harwyddocâd  **Arsylwi 5:** AC *yn canolbwyntio ar* Gymraeg Pob Dydd; maent yn cwblhau'r gweithgaredd sy'n dilyn o'r seminar.  **Cynllunio**  AC yn nodi'r meysydd o'r cwricwlwm sydd i'w haddysgu yng Nghamau 3 a 4. Maent yn llunio drafftiau cychwynnol o gynlluniau canol tymor ar gyfer y tymor**.**  AC yn **adfyfyrio** mewn grwpiau/parau ar y dysgu y maent wedi ei arsylwi a'u gweithgareddau sbardun eu hunain. Maent yn gwneud nodiadau, gan gofio'r hyn a ddywedwyd ac a wnaed. Maent yn dadansoddi dysgu. |

**Myfyrdod**: Ar ddiwedd pob dydd mae hyfforddeion yn myfyrio mewn grwpiau/parau ar eu harsylwi ar ddysgu. Gellir gwneud hyn ar-lein.   
**Astudiaeth Achos**: Parhau i arsylwi ar y dysgwr ag ADY ar gyfer yr aseiniad PACh

# Wythnos 4 Cam 3: Arsylwi, cefnogi, cynllunio ac addysgu mewn tîm

Bydd AC yn cymryd mwy o reolaeth dros wersi; byddant yn addysgu gwersi llawn fel y cytunir gyda'r mentor ac yn cymryd cyfrifoldeb am 3-5 awr o wersi.

Bydd yr holl weithgareddau'n cael eu darparu o fewn cyfyngiadau'r adran ac amserlen y mentor

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| **Gweithgaredd sbardun 1**  Addysgu'r gweithgaredd a gynlluniwyd gyda'r dosbarth a nodwyd  **⁠Adfyfyrio**  Dylai cofnodion mewn dyddiadur gysylltu deilliannau a arsylwyd, gweithgareddau a deilliannau â chynlluniau posibl e.e. “Sut fyddwn i wedi cynllunio ar gyfer hyn?”  Defnyddiwch **Gwestiynau Ebbutt** i ddadansoddi'r dosbarth  AC yn **arsylwi** gwers mentor  Trafod y wers gyda'r **mentor.**  AC yn **cynllunio** gwers y mentor wrth edrych yn ôl gan ddefnyddio ffurflen barod CABAN a nodi agweddau allweddol sy'n angenrheidiol i'r wers.  Cynllunio gweithgareddau sbardun a gwersi llawn ar gyfer dosbarthiadau a nodwyd yn ystod yr wythnos flaenorol  **Astudiaeth Achos:** Parhau i arsylwi ar y dysgwr ag ADY ar gyfer yr aseiniad PACh | AC yn **addysgu gwers mewn tîm**  gyda mentor. Y mentor sy'n cymryd y prif gyfrifoldeb, ond mae'r AC yn dysgu rhannau (e.e. cyflwyno'r prif weithgaredd, diweddglo, cefnogi dysgwyr ac ati)  AC yn **cynllunio** eu gwersi eu hunain yn ogystal â swyddogaeth gefnogol eu cyfoedion. Maent hefyd yn cynllunio eu swyddogaeth gefnogol yng ngwersi eu cyfoedion.  **Arsylwi:** AC yn parhau i ganolbwyntio ar wahaniaethu. Maent hefyd yn nodi gwahanol ddulliau o ymdrin â chynnwys gwahanol.  **Adfyfyrio 2**  Dylai'r ail gofnod ddadansoddi gwahanol addysgeg a arsylwyd. | **Cyfoethogi Pwnc**  Gweler y llawlyfrau a Blackboard am fanylion  **Cyfarfod mentora a chyfrifoldebau**  Sicrhau fod yr AC yn arsylwi gwers mentor. Trafod deilliannau'r dysgwyr gyda'r AC.  Sicrhau bod yr AC wedi cynllunio ar gyfer addysgu mewn tîm a gweithgareddau sbardun.  Trefnu arsylwadau ar gyfer Cymraeg Pob Dydd.  Rhoi cyfarwyddyd i'r AC a'u cefnogi wrth gynllunio gwersi yr wythnos nesaf, gan nodi pa wersi sy'n gyfrifoldeb llawn iddynt.  Trefnu’r arsylwad ffurfiol cyntaf a phennu ffocws ar gyfer y Ffurflen Arsylwi Addysgeg gyntaf (FfAA)  Gwirio Dyddlyfr **Proffesiynol yr AC**  Cysylltwch â thiwtor cyswllt i ddechrau cynllun **cymorth** **ychwanegol** os oes pryderon ynghylch cynnydd yr AC. | **Arsylwi**  Canolbwyntio ar wahaniaethu  Nodi gwahanol ddulliau o ymdrin â chynnwys gwahanol.  **Arsylwi**  Canolbwyntio ar *Gymraeg Pob Dydd;* gweithgaredd sy'n dilyn o'r seminar.  **⁠Adfyfyrio**  Nodi agweddau allweddol ar gynllunio, gan ddefnyddio'r cynllun yn seiliedig ar arsylwi'r mentor/athro | **Addysgu dosbarth**  Addysgu gwers arsylwi ffurfiol gyntaf. Gellir darparu hyn gyda chymorth y mentor neu gellir ei addysgu mewn tîm os oes angen.  **Myfyrdod ar unwaith**: Mae AC yn myfyrio mewn grwpiau/parau ar ôl eu gwers gyntaf a arsylwyd yn ffurfiol. Maent yn cwblhau eu myfyrdod, gan gofio'r hyn a ddywedwyd ac a wnaed. Maen nhw'n dadansoddi dysgu.  **Paratoi**  AC a mentoriaid yn sicrhau bod y paratoadau wedi dechrau ar gyfer yr wythnos ganlynol  **Arsylwi ar ddosbarth gwahanol**  Canolbwyntiwch ar ddechreuadau a therfyniadau gwersi, yn enwedig AfL. Parhau gyda thrawsnewidiadau; rheoli'r dysgu a rheoli dysgwyr; Ymgysylltu  **Myfyrdod**  Ar ddiwedd pob diwrnod mae Hyfforddeion yn myfyrio mewn grwpiau/parau ar eu harsylwadau o ddysgu trwy ddiweddaru eu dyddlyfr proffesiynol. |

# Wythnos 5 Cam 3: Arsylwi, cefnogi, cynllunio ac addysgu mewn tîm; mwy o annibyniaeth a gwersi llawnach

Bydd AC yn cynllunio ac yn addysgu gwersi llawn fel y cytunir gyda'r mentor ac yn cymryd cyfrifoldeb am 3-5 awr o wersi.

Bydd yr holl weithgareddau'n cael eu darparu o fewn cyfyngiadau'r adran ac amserlen y mentor. Mae'r amserlen isod yn enghraifft.

|  |  |  |  |  |
| --- | --- | --- | --- | --- |
| **Dydd Llun** | **Dydd Mawrth** | **Dydd Mercher** | **Dydd Iau** | **Dydd Gwener** |
| **Addysgu mewn Tîm gyda Chyfoedion**  Gwers wedi'i chynllunio a'i chyflwyno gan un AC gydag ail AC yn cefnogi.  **⁠Adfyfyrio**  Dylai cofnodion yn y dyddlyfr nodi'r hyn a ddysgir yn y wers yn ogystal â chymharu digwyddiadau gwirioneddol â'r deilliannau dysgu arfaethedig. Mae'r AC sy'n cefnogi yn rhoi ail farn a sylwadau perthnasol.  **Astudiaeth Achos:** Parhau i arsylwi ar y dysgwr ag ADY ar gyfer yr aseiniad PACh.  **Astudiaeth Achos:** Parhau i arsylwi ar y dysgwr ag ADY ar gyfer yr aseiniad PACh | **Addysgu mewn Tîm gyda Chyfoedion**  Gwers wedi'i chynllunio a'i chyflwyno gan yr ail AC gyda'r AC cyntaf yn cefnogi.  **⁠Adfyfyrio**  Dylai cofnodion yn y dyddlyfr nodi'r hyn a ddysgir yn y wers yn ogystal â chymharu digwyddiadau gwirioneddol â'r deilliannau dysgu arfaethedig. Mae'r AC sy'n cefnogi yn rhoi ail farn a sylwadau perthnasol. | **Diwrnod Ysgol Arweiniol**  Gweler llawlyfr a Blackboard am fanylion  **Cyfarfod mentora a chyfrifoldebau**  Sicrhau bod y tîm AC yn addysgu dwy wers gyda'u cyfoedion o bwnc arall  Gwirio gwaith cynllunio'r AC (gwneud nodiadau ar gynlluniau)  Trefnu arsylwadau ar gyfer addysgu’r Gymraeg.  Parhau i roi cyfarwyddyd ar gyfer cynllunio Cwblhau arsylwi ffurfiol, llenwi **Ffurflen Asesu Addysgeg (FfAA 1)**, adolygu cynnydd a gosod targedau gyda'r AC  Gwirio Dyddlyfr Proffesiynol yr AC. | **Addysgu gwersi wedi'u cynllunio**  **⁠Adfyfyrio**  Dylai cofnodion yn y dyddlyfr nodi'r hyn a ddysgir yn y wers yn ogystal â chymharu digwyddiadau gwirioneddol â'r deilliannau dysgu arfaethedig. | **Addysgu gwersi wedi'u cynllunio**  **Adfyfyrio Estynedig (Prynhawn)**  AC yn paratoi cyflwyniad **adfyfyriol** (mewn parau neu fesul tri) ar gyfer adolygiad y Sefydliad AU (dydd Iau nesaf), gan ddefnyddio cwestiynau Ebbutt, y Pedwarawd Gwybodaeth neu Lensys Brookfield fel y nodir yn y Dyddlyfr Proffesiynol. |

|  |
| --- |
| **Cyffredinol**  AC i gynllunio ac addysgu gwersi (5 awr) o dan arweiniad y **mentor** Parhau i gefnogi ac arsylwi, gan edrych ar y pedwar diben (8 awr)  Parhau i adfyfyrio mewn parau ar ddiwedd y dydd Arsylwi ffurfiol cyntaf gan ddefnyddio Ffurflen Asesu Addysgeg (FfAA 1) tua diwedd yr wythnos.  **Astudiaeth Achos:** Parhau i arsylwi ar y dysgwr ag ADY ar gyfer yr aseiniad PACh |

# Wythnos 6-8 Cam 3: Arsylwi, cefnogi, cynllunio ac addysgu mewn tîm; mwy o annibyniaeth a gwersi llawnach

**Bydd AC yn cynllunio ac yn addysgu gwersi llawn fel y cytunir gyda'r mentor ac yn cymryd cyfrifoldeb am 8 awr o wersi.**

Bydd yr holl weithgareddau'n cael eu darparu o fewn cyfyngiadau'r adran ac amserlen y mentor. Mae'r amserlen isod yn enghraifft.

|  |  |  |
| --- | --- | --- |
| **Llun – Gwener** | **Dydd Iau** | **Mentora** |
| Cynllunio a chyflwyno gwersi sy'n cynnwys y Cyfrifoldebau Trawsgwricwlaidd (CTG).  Dylai AC addysgu **8 awr** mor fuan â phosib. Os nad yw hyn yn bosibl, dylid gweithredu'r **Cynllun Cymorth**  Cynllunio gyda chefnogaeth mentor  Parhau i gefnogi ac arsylwi, gan edrych ar ADY, Ecwiti, asesu ar gyfer dysgu, (8 awr)  **Cwblhau tasgau sy’n deillio o’r seminarau Cymraeg**  Parhau i adfyfyrio mewn parau **unwaith yr wythnos**  **Astudiaeth Achos:** Parhau i arsylwi ar y dysgwr ag ADY ar gyfer yr aseiniad PACh  **Cwblhau gwersi Google 6-10**  **Cwblhau’r Astudiaeth Gwers** | **Cyfoethogi Pwnc**  Gweler y llawlyfrau a Blackboard am fanylion  **Diwrnod Ysgol Arweiniol Wythnos 7**  Gweler y llawlyfr a Blackboard am fanylion  **Yn y Brifysgol Wythnos 8**  Gweler y llawlyfrau a Blackboard am fanylion | **Cyfarfod mentora Wythnos 6**  Gweithredu cylch Astudio Gwers gyda'r AC - gall hyn ddigwydd dros bythefnos  **Cyfarfod mentora Wythnos 7**  Gwirio'r Dyddlyfr Proffesiynol  Gwirio'r cynllunio  Arsylwi, adolygu a chwblhau **Ffurflen Asesu Addysgeg** (FfAA 2) a gosod targedau  Gwirio'r Dyddlyfr Proffesiynol  Gwirio'r cynllunio  **Cyfarfod mentora Wythnos 8**  Cwblhau a thrafod yr Adroddiad Profiad Ysgol (APY)  Trafod targedau ar gyfer cychwyn Profiad Ysgol 2 |

Wythnos 9 Cam 5: Pontio: Arsylwi yn yr ysgol gynradd

Dylai'r ymweliad â'r cynradd fod mewn ysgol sydd yn bwydo’r ail Ysgol Rhwydwaith

|  |  |  |
| --- | --- | --- |
| Dydd Llun, Dydd Mawrth, Dydd Mercher | Dydd Mercher | Dydd Gwener |
| **Arsylwi a chefnogi ym mlynyddoedd 5 a 6**  Prif ffocws ar y Cwricwlwm a pharhad y cwricwlwm rhwng MDaPh ac o flwyddyn 5/6 i flwyddyn 7  Canolbwyntio ar Gymraeg Pob Dydd, sgiliau, ffyrdd o ddysgu, gwahaniaethu, addysgeg  **Adlewyrchu**  Mae AC yn paratoi cyflwyniad byr i'w rannu gyda chydweithwyr yn yr ysgolion arweiniol.  **Ystyried:**   * Dilyniant y cwricwlwm ar draws y cyfnod pontio cynradd-uwchradd * CTG * Ffyrdd o ddysgu * Addysgeg yn y cynradd * Dysgu yn eich pwnc/MDaPh * Her a disgwyliadau | **Ysgol Arweiniol**  Myfyrio ar ymweliad i’r Cynradd | **Diwrnod cyntaf yn yr ail  Ysgol Rhwydwaith**  **Croeso gan y Pennaeth** a diogelu hanfodol, iechyd a diogelwch (Prif Fentor)  Taith o amgylch yr ysgol. Ystyriaethau ymarferol.  Cyflwyniad i'r adran. |

# Wythnos 10 Cam 6: PY2 - Wythnos Ragarweiniol yn yr ail leoliad

|  |  |  |
| --- | --- | --- |
| Llun – Gwener | Dydd Mercher | **Cyfarfod mentora** |
| Cyflwyniad i'r adran  Sylwadau'n canolbwyntio ar Gymraeg a CTG (Prif Fentor i nodi dosbarthiadau)  Ymgyfarwyddo ag adnoddau a chynlluniau gwaith  Adfyfyrio ar ddiwrnodau Maes Dysgu a Phrofiad - cymharu a chyferbynnu ymarfer adran â ‘r ysgolion eraill. | **Diwrnod Ysgol Arweiniol**  Gweler y llawlyfr a Blackboard am fanylion | Adolygu'r lleoliad blaenorol.  Sicrhau mynediad i’r Pasbort Dysgu Proffesiynol PDP  Trafod yr Adroddiad Profiad Ysgol blaenorol ac adfyfyrdodau’r AC ar y safonau Proffesiynol ar gyfer Addysgu ac Arweinyddiaeth (SPAA).  Dyrannu dosbarthiadau ar gyfer Cam 6. |

Wythnosau 11-16 Cam 6 Cynyddu annibyniaeth gan addysgu gwersi llawn

Dylai AC addysgu 12 awr cyn gynted â phosibl ac yn sicr erbyn diwedd y cam.  
Bydd yr holl weithgareddau'n cael eu darparu o fewn cyfyngiadau'r adran ac amserlen y mentor. Mae'r amserlen isod yn enghraifft.

|  |  |  |
| --- | --- | --- |
| **Dydd Llun – Dydd Gwener** | **Dydd Mercher** | **Mentora** |
| Cynllunio a chyflwyno gwersi sy'n cynnwys y CTG, gan adeiladu ar Gam 4.  **Cychwyn y Cam gyda 6 awr o addysgu.**  Os nad yw'r AC yn gallu addysgu 12 awr erbyn diwedd y cam, dylid gweithredu **Cynllun Cymorth Ychwanegol.**  Cynllunio'n annibynnol gyda chymorth mentor lle bo'n briodol  Parhau i gefnogi ac arsylwi, gan fyfyrio ar sut mae athrawon yn darparu ar gyfer y Pedwar Diben (4 awr) ac yn eu hwyluso.  **Dilynwch y tasgau o seminarau Cymraeg*( Cymraeg Pob Dydd*** ***a'r Cwricwlwm Cymreig***) **gan sicrhau bod y portffolio yn gyfredol.**  Mwy o uwchlwytho tystiolaeth i PLP.  Parhau i fyfyrio mewn parau ar ddiwedd y dydd  Gweithgareddau proffesiynol – gweler PLP ar gyfer disgrifyddion ac enghreifftio arfer rhagorol | **HEI Day Wythnos 11**  Gweler y llawlyfr a Blackboard am fanylion  **Ysgol Arweiniol Wythnos 12**  Gweler y llawlyfr a Blackboard am fanylion  **Cyfoethogi Pwnc Wythnos 13**  Gweler y llawlyfr a Blackboard am fanylion  **Yn y Brifysgol Wythnos 14**  Gweler y llawlyfr a Blackboard am fanylion  **Cyfoethogi Pwnc Wythnos 15**  Gweler y llawlyfr a Blackboard am fanylion  **Ysgol Arweiniol Wythnos 16**  Gweler y llawlyfr a Blackboard am fanylion | **Cyfarfod Mentor 11**  Trafodaeth gychwynnol ar yr Ymholi Proffesiynol (gan gynnwys moeseg). Cytuno ar ganolbwynt yr ymchwiliad.  **Cyfarfod mentor 12**  Arsylwi, adolygu a chwblhau **Ffurflen Asesu Addysgeg** (FfAA 3) a gosod targedau  **Cyfarfod mentor 13**  Canolbwyntio ar **Cymraeg Pob Dydd** – monitro’r portffolio a gosod targedau i'w gwblhau.  Parhau i adolygu targedau ac annog lanlwytho i'r PLP  **Cyfarfod mentor 14**  Arsylwi, adolygu a **chwblhau Ffurflen Asesu Addysgeg** (FfAA 4) a gosod targedau  **Cyfarfod mentor 15**  Trafod a chefnogi yr Ymholiad Ymarferwr. Trafod rôl y mentor yn yr ymholiad (e.e. arsylwi ar ganolbwynt penodol).  **Cyfarfod mentor 16**  Arsylwi, adolygu a **chwblhau Ffurflen Asesu Addysgeg** (FfAA 5) a gosod targedau |

Wythnosau 17-26 Camau 7-8: Addysgu annibynnol a myfyrio

Dylai AC gynyddu eu haddysgu yn raddol hyd at **15 awr** erbyn diwedd y cam.  
Bydd yr holl weithgareddau'n cael eu darparu o fewn cyfyngiadau'r adran ac amserlen y mentor. Mae'r amserlen isod yn enghraifft.

|  |  |  |
| --- | --- | --- |
| **Dydd Llun – Dydd Gwener** | **Dydd Mercher** | **Mentora** |
| Cynllunio a chyflwyno gwersi sy'n cynnwys y sgiliau, gan adeiladu ar Gam 6  Dylai AC addysgu **15 awr**, yn dibynnu ar eu cynnydd yng Ngham 6 ac yn sicr erbyn diwedd y cyfnod. Gall yr addysgu ychwanegol fod yn addysgu tîm, addysgu’r 6ed dosbarth, neu gymorth pwrpasol i grwpiau bach mewn dosbarthiadau adolygu TGAU/ADY/MAT ac ati. Bydd y cyfrifoldebau addysgu ychwanegol hyn yn disodli'r arsylwadau.  **Ffocws:** mireinio gwahaniaethu ac asesu ar gyfer dysgu - dylai cynllunio gael ei lywio gan asesiad parhaus a dylai adeiladu ar ddysgu blaenorol.  Cynllunio'n annibynnol gan defnyddio **Taflen Gynllunio Ymreolaethol Cam 8 CaBan** a chyda llawer llai neu ddim cymorth mentor.  Parhau i lanlwytho, diweddaru ac adolygu tystiolaeth i’r PDP.  **Cwblhau Portffolio Cymraeg Rhan C**  **Cwblhau’r Ymholiad Ymarferwr**  **Cwblhau Proffil Mynediad Gyrfa**  **Gall yr wythnos olaf gynnwys mwy o arsylwi a myfyrio.** | **Wythnos 17**  **Diwrnod yn y coleg**  Gweler llawlyfrau a Blackboard am fanylion.  **Wythnos 18 Cyfoethogi pwnc** Gweler llawlyfrau a Blackboard am fanylion.  **Wythnos 19-24**  Wythnosau llawn yn yr ysgol Rhwydwaith.  **Wythnos 25 Ysgol Arweiniol**  Gweler llawlyfr a Blackboard am fanylion.  **Wythnos 26 Ysgol Arweiniol**  Gweler llawlyfr a Blackboard am fanylion.  **Wythnos 27 Ysgol Arweiniol**  Gweler llawlyfr a Blackboard am fanylion.  **Wythnos 27**  **Dydd Gwener – Diwrnod yn y coleg** | **Cyfarfod mentor Wythnos 17**  Cefnogi’r Ymholiad Ymarferydd  **Cyfarfod mentoriaid Wythnos 18**  **Gosod targedau a pharatoi ar gyfer arsylwi ffurfiol cyntaf.**  Cefnogi’r Ymholiad Ymarferydd  **Cyfarfod mentoriaid Wythnos 19**  Arsylwi, adolygu a chwblhau **Ffurflen Asesu Addysgeg (FfAA 6)** a gosod targedau.  Cefnogi’r Ymholiad Ymarferydd  **Cyfarfod mentoriaid Wythnos 20**  Cefnogi’r Ymholiad Ymarferydd  **Cyfarfod mentor Wythnos 21**  Arsylwi, adolygu a chwblhau **Ffurflen Asesu Addysgeg (FfAA 7)** a gosod targedau. Adolygiad Ymchwiliad Ymarferydd Cymorth o PSTL – canolbwyntio ar **Arloesi** a **Chydweithio**  **Cyfarfod mentor Wythnos 22**  Adolygu gofynion y dimensiwn Cymraeg  **Cyfarfod mentor Wythnos 23**  Arsylwi, adolygu a chwblhau **Ffurflen Asesu Addysgeg (FfAA 8)** a gosod targedau  **Cyfarfod mentor Wythnos 24**  Cwblhau a thrafod **Adroddiad Profiad Ysgol (APY)** a chefnogi cwblhau'r llyfr gwaith SPAA  **Cyfarfod mentoriaid Wythnosau 25-27**  Cefnogi Proffil Mynediad Gyrfa a chwblhau llyfr gwaith PSTL |